tomron87/hebrew-wikipedia-sentences-corpus huggingface dataset:
במשחקה הראשון בשלב זה גברה איטליה על ארגנטינה בתוצאה 1-2 משערים של מרקו טארדלי ואנטוניו קבריני במחצית השנייה.
לאחר שגם ברזיל גברה על ארגנטינה, אך בתוצאה גבוהה יותר, 1-3, נפגשו איטליה וברזיל במשחק על ראשות הבית, כשאיטליה חייבת ניצחון בעוד לברזיל מספיקה תוצאת תיקו.
פאולו רוסי כבש שלושה שערים, שהיו הראשונים שלו בטורניר, בעוד נבחרת ברזיל מצליחה להשוות זמנית פעמיים, והעלה את איטליה לחצי הגמר שם פגשה איטליה את פולין.
גם הפעם רוסי לא הסתפק בשער בודד, כבש צמד שהעלה את מאזנו לחמישה שערים בטורניר, והעלה את איטליה לגמר הטורניר.
נבחרת גרמניה המערבית הוגרלה בשלב הבתים הראשון לבית ב', לצד נבחרות , ו.
גרמניה, שהעפילה לטורניר עם מאזן מושלם בשלב המוקדמות, הגיעה בטוחה בעצמה וזלזלה בנבחרת האפריקאית מולה הוגרלה לשחק במשחק הפתיחה.
למרות זאת גרמניה נוצחה 1-2 מול אלג'יריה, אך הצליחה לנצח את צ'ילה בתוצאה 1-4, בזכות שלושה שערים של חלוץ הנבחרת קרל היינץ רומניגה.
למשחק האחרון בשלב הבתים הראשון הגיעה גרמניה יום לאחר משחקה של אלג'יריה, כשניצחון שלה בהפרש של עד שני שערים מעלה אותה ואת יריבתה, אוסטריה, לשלב הבא.
במשחק, שנודע כחרפת חיחון, הצליחה גרמניה לנצח 0-1 את אוסטריה משער כעבור 10 דקות, שלאחריו הפסיקו הקבוצות להתקיף ובעיקר התמסרו בחצי המגרש שלהן, כך ששתיהן העפילו לשלב הבא.
רומניגה סיים את שלב הבתים עם ארבעה שערים לזכות גרמניה.
בשלב הבתים השני, פגשה גרמניה את ו.
שוויון 0-0 מול אנגליה וניצחון 1-2 על ספרד, שהיה המשחק היחיד שהוכרע מבין שלושת המשחקים בבית, שלחו את גרמניה לחצי הגמר מול .
בסיום 90 הדקות התוצאה עמדה על שוויון 1-1. בתוך שמונה דקות בהארכה, צרפת עלתה ליתרון 1-3, אך גרמניה הצליחה לאזן ל-3-3, והמשחק עבר לבעיטות הכרעה.
גרמניה גברה על צרפת בתוצאה 4-5 אחרי שש בעיטות, והעפילה למשחק הגמר.
ארנלדו סזאר קואליו (Coelho) הברזילאי נבחר לשופט המשחק.
עוזרי השופט, וויטק כריסטוב (Christov) הצ'כוסלובקי ואברהם קליין הישראלי, נבחרו לשמש כקוונים במשחק.
קואליו היה לשופט הראשון בהיסטוריה שאינו אירופאי ששפט משחק גמר מונדיאל.
הוא שובץ כשופט גם במהלך מונדיאל 1978.
במהלך הטורניר קואליו שפט במשחק נוסף, שגם בו הייתה מעורבת נבחרת גרמניה.
היה זה המשחק משלב הבתים השני בינה לבין (0-0).
עוזר השופט הישראלי, אברהם קליין, היה לישראלי היחיד בהיסטוריה שמשובץ למשחק גמר מונדיאל.
קליין שימש כשופט ראשי בניצחונה של איטליה 2-3 על בשלב הבתים השני.
הוא זכה להערכה בינלאומית רחבה, ואף היה אמור לשפוט בגמר מונדיאל 1978, אך בשל יחסי ישראל-הולנד, ביקשה לפסול אותו משיפוט המשחק.
אל המשחק התייצבו הנבחרות עם שני מלכי השערים של הטורניר בהרכבן הפותח, פאולו רוסי האיטלקי וקרל היינץ רומניגה הגרמני, כשכל אחד מהם כבש עד לגמר חמישה שערים.
המשחק נפתח בדקות ארוכות של משחק זהיר מצד שתי הנבחרות, והיה רווי בעבירות ובעצירות.
כבר בדקה השביעית נאלצה איטליה לבצע חילוף ראשון, כשפרנצ'סקו גרציאני נפצע והוחלף על ידי אלסנדרו אלטובלי.
בדקה ה-23, איטליה קיבלה הזדמנות ממשית לעלות ליתרון לאחר עבירה של האנס-פיטר בריגל על ברונו קונטי (Conti) בתוך הרחבה.
אנטוניו קבריני בעט את הפנדל נמוך לפינה הימנית, אך הכדור יצא החוצה.
בבעיטת הפנדל השלישית בהיסטוריית הגמרים (היו שתיים בגמר 1974), נרשמה ההחמצה הראשונה בהיסטוריה.
מאז ההחמצה, איטליה החלה לתקוף ולחפש את שער היתרון, אך המחצית הסתיימה בשוויון, 0-0.
במחצית השנייה, איטליה עלתה ליתרון ראשון בדקה ה-57. היא זכתה בכדור חופשי בתוך חצי המגרש של גרמניה, ומרקו טארדלי זיהה את פריצתו של קלאודיו ג'נטילה באגף ימין, והוציא אליו כדור מהיר, בזמן שחלק משחקני שתי הקבוצות עדיין עסוקים בהכנות לאחר השריקה לעבירה.
ג'נטילה הגביה כדור לכיוון הרחבה, הכדור קפץ פעם אחת על הרצפה ועבר שני שחקנים בדרך לראשו של פאולו רוסי, שמקרוב נגח לקרקע ואל הרשת, כדי לקבוע 0-1 לאיטליה.
בדקה ה-69, יצאה איטליה להתקפה מתפרצת ומצאה את עצמה עם שלושה תוקפים מול שלושה מגנים.
גאטאנו שיראה פרץ לרחבה מאגף ימין, והעביר כדור החוצה, אל עבר המרכז.
טארדלי עצר את הכדור ובעט תוך כדי נפילה מ-16 מטרים אל הרשת, כדי לקבוע 0-2. לאחר השער, טארדלי פרץ בריצה לעבר הספסל, תוך כדי שהוא מנופף בידיו לצדדים וצועק "גול!
גול!", במה שזכורה כאחת מחגיגות השערים המפורסמות בהיסטוריה, וזכתה לכינוי צעקתו של טארדלי.
שערו של טארדלי הגיע לאחר שאת ששת השערים הקודמים לזכות איטליה כבש פאולו רוסי.
בדקה ה-81, קונטי פרץ לאורך אגף ימין עד לתוך הרחבה כשהוא חופשי לגמרי, והעביר כדור רוחב לאלטובלי, שהטעה את שומאכר וגלגל פנימה, 0-3 לאיטליה.
כעבור שתי דקות בלבד, בעט פול ברייטנר מן האוויר כדור שהוגבה אליו, כדי לקבוע 1-3. ברייטנר כבש גם בגמר מונדיאל 1974, שמונה שנים קודם לכן.
נשיא איטליה, סנדרו פרטיני, חגג ביציע, וחואן קרלוס הראשון, מלך ספרד, העניק את הגביע לשוערה של איטליה וקפטן הנבחרת, דינו זוף, שהיה לאיטלקי הראשון שמניף גביע עולם מזה 44 שנים.
קוונים: אברהם קליין, וויטק כריסטוב
גמר ליגת האלופות 2003 התקיים באולד טראפורד במנצ'סטר, אנגליה ב-28 במאי 2003, ובו נקבע כי הזוכה בטורניר ליגת האלופות לעונת היא מילאן, שניצחה במשחק את יובנטוס.
המשחק הפגיש שתי קבוצות איטלקיות, והסתיים בתוצאה 2-3 בדו-קרב בעיטות עונשין, לאחר 0-0 בתום ההארכה.
מילאן זכתה בתואר בפעם השישית בתולדותיה, ובכך שימרה את מיקומה כסגנית הזכיות במפעל, אחרי אלופת אירופה היוצאת, ריאל מדריד, שזכתה עד אז תשע פעמים.
היה זה משחק גמר ליגת האלופות התשיעי בהיסטוריה של הקבוצה, והראשון מאז , אז הפסידה לאייאקס אמסטרדם.
עבור יובנטוס היה זה משחק הגמר השביעי בתולדותיה, אך היא נותרה עם שתי זכיות בלבד, והשוותה את שיא מספר ההפסדים בגמר של בנפיקה ליסבון, עם חמישה הפסדים.
אל מספר השיא הזה הצטרפה גם באיירן מינכן מגרמניה בשנת .
היה זה הגמר הכל-איטלקי הראשון בהיסטוריית המפעל, והפעם השנייה בה שתי קבוצות מאותה מדינה נפגשות בגמר, לאחר שולנסיה וריאל מדריד הספרדיות התמודדו בגמר ליגת האלופות 2000.
יובנטוס העפילה לליגת האלופות לאחר שזכתה באליפות הסרייה א' בעונה הקודמת.
מילאן העפילה לטורניר לאחר שסיימה רביעית בליגה, עם 16 נקודות פחות מיובנטוס במאזנה, ונאלצה להתמודד בסיבוב המוקדמות השלישי על מנת להעפיל לשלב הבתים של המפעל.
לאחר משחק טקטי והגנתי במשך 120 דקות, עברה ההכרעה לדו-קרב בעיטות עונשין.
שני השוערים, דידה ממילאן וג'אנלואיג'י בופון מיובנטוס, הפגינו יכולת מצוינת, כשהדפו בסך הכל 5 מתוך 10 הבעיטות.
שוערה הברזילאי של מילאן הדף שלוש מחמש הבעיטות של שחקני יובנטוס, ואת הפנדל המכריע כבש אנדריי שבצ'נקו, שהיה לאוקראיני הראשון שזוכה בליגת האלופות.
מאמן מילאן, קרלו אנצ'לוטי, זכה בתואר גם כששיחק במועדון, בעונות ו-.
הייתה זו הזכייה הראשונה שלו בתואר כמאמן.
מילאן החלה את דרכה בשלב הפלייאוף של המוקדמות, בו פגשה את סלובן ליברץ הצ'כית.
לאחר ניצחון 0–1 בסן סירו, אצטדיונה הביתי, מילאן הפסידה בתוצאה 1–2 בחוץ והעפילה לשלב הבתים בזכות יתרון בשערי החוץ.
בהגרלת שלב הבתים הראשון שובצה מילאן בבית ז', יחד עם לאנס, באיירן מינכן ודפורטיבו לה קורוניה.
מילאן השיגה ארבעה ניצחונות בארבעת משחקיה הראשונים, וסיימה ראשונה בבית למרות הפסדים בשני המשחקים האחרונים, ללאנס בחוץ ולדפורטיבו לה קורוניה בבית.
שלב הבתים הראשון - מילאןקבוצהמשחקיםניצחונותתיקוהפסדיםשערי זכותשערי חובההפרש שעריםנקודות מילאן64021275+12 דפורטיבו לה קורוניה640211121-12 לאנס6222111108 באיירן מינכן60249134-2
בשלב הבתים השני שובצה מילאן לבית ג' לצד אלופת אירופה, ריאל מדריד, ולצד בורוסיה דורטמונד ולוקומוטיב מוסקבה.
בדיוק כמו בשלב הבתים הראשון, מילאן השיגה ארבעה ניצחונות בארבעת משחקיה הראשונים, וסיימה ראשונה בבית למרות הפסדים בשני המשחקים האחרונים, לריאל מדריד בחוץ ולדורטמונד בבית.
שלב הבתים השני - מילאןקבוצהמשחקיםניצחונותתיקוהפסדיםשערי זכותשערי חובההפרש שעריםנקודות מילאן6402541+12 ריאל מדריד6321963+11 בורוסיה דורטמונד6312853+10 לוקומוטיב מוסקבה60153107-1
בשלב רבע הגמר פגשה מילאן את אייאקס אמסטרדם, ובמשחק הראשון, שנערך באמסטרדם ארנה, נפרדו הקבוצות בשוויון 0-0. במשחק הגומלין בסן סירו, מילאן הייתה על סף הדחה מהמפעל, לאחר ששמטה פעמיים יתרון.
למרות שערים של פיליפו אינזאגי ושל אנדריי שבצ'נקו, אייאקס הצליחה להשוות פעמיים, והמשחק הגיע לשלבי ההכרעה בתוצאה 2-2, שבה אייאקס מובילה בזכות שערי חוץ.
דקה אחת בתוך תוספת הזמן, כבש יון דאל תומאסון את שער הניצחון שהעלה את מילאן לחצי הגמר.
בשלב חצי הגמר פגשה מילאן את אינטר לדרבי של העיר מילאנו.
במשחקה הביתי של מילאן הקבוצות נפרדו בשוויון 0-0, ובמשחק הגומלין מילאן עלתה ליתרון ראשון משער של שבצ'נקו בתוספת הזמן של המחצית הראשונה.
למרות שער שוויון של אינטר שש דקות לסיום ההתמודדות, מילאן עלתה לגמר המפעל בזכות יתרון בשערי החוץ.
בהגרלת שלב הבתים הראשון שובצה יובנטוס לבית ה', לצידן של ניוקאסל יונייטד, דינמו קייב ופיינורד.
לאחר ארבעה ניצחונות, כולל ניצחון ביתי מוחץ בתוצאה 0–5 על דינמו קייב, תיקו והפסד בודד (0–1 לניוקאסל בחוץ), הבטיחה יובנטוס את ראשות הבית.
שלב הבתים הראשון - יובנטוסקבוצהמשחקיםניצחונותתיקוהפסדיםשערי זכותשערי חובההפרש שעריםנקודות יובנטוס64111239+13 ניוקאסל יונייטד6303682-9 דינמו קייב6213693-7 פיינורד6123484-5
בשלב הבתים השני, הוגרלה לבית ד' יחד עם מנצ'סטר יונייטד, פ.צ.
בזל ודפורטיבו לה קורוניה, יריבתה של מילאן בשלב הבתים הראשון.
יובנטוס התקשתה להעפיל מהבית, לאחר שרשמה שלושה הפסדים, שניים מתוכם למנצ'סטר יונייטד ואחד מול בזל, ורק שני ניצחונות ותיקו אחד, שהקנו לה 7 נקודות, מאזן זהה ללה קורוניה ולבזל, ונמוך ממנצ'סטר יונייטד.
יובנטוס הייתה זו שהתקדמה מהמקום השני בזכות יחס שעריה העדיף, והעפילה לרבע הגמר.
שלב הבתים השני - יובנטוסקבוצהמשחקיםניצחונותתיקוהפסדיםשערי זכותשערי חובההפרש שעריםנקודות מנצ'סטר יונייטד64111156+13 יובנטוס6213111107 פ.צ.
ברבע הגמר פגשה יובנטוס את ברצלונה הספרדית.
במשחק הראשון בסטאדיו דלה אלפי, אצטדיונה הביתי של יובנטוס, נפרדו הקבוצות בשוויון 1-1 למרות יתרון מוקדם של יובנטוס שהושג בזכות שערו של פאולו מונטרו.
גם במשחק הגומלין בקאמפ נואו ברצלונה הצליחה להשוות לאחר שער יתרון של פאבל נדבד, והמשחק המשיך להארכה.
שש דקות לסיום ההארכה, כבש מרסלו סלאייטה את שער הניצחון של יובנטוס, שהעלה אותה לחצי הגמר.
בחצי הגמר יובנטוס פגשה קבוצה ספרדית נוספת שכבר פגשה את מילאן בטורניר זה, ריאל מדריד שהתמודדה מולה בשלב הבתים השני.
במשחק הראשון, באצטדיון סנטיאגו ברנבאו במדריד, יובנטוס נוצחה בתוצאה 1–2, אך במשחק הגומלין הביתי שלה, היא מחקה את הפיגור וכבשה שלושה שערים.
שער מצמק של זינדין זידאן דקה לסיום לא הספיק לספרדים, ויובנטוס העפילה לגמר הכל-איטלקי.
כובש השער השלישי לזכות יובנטוס, פבל נדבד, שהיה אחד מכוכבי הקבוצה, ספג כרטיס צהוב מספר דקות לסיום, שמנע את השתתפותו בגמר.
פתיחת המשחק התאפיינה בקצב מהיר, וכבר בדקות הפתיחה נפסל שער לזכותה של מילאן מבעיטה של אנדריי שבצ'נקו, לאחר שרוי קושטה, קשרה של מילאן, היה בעמדת נבדל כשחסם את זווית הראייה של שוער יובנטוס, ג'אנלואיג'י בופון, בזמן הבעיטה, ובכך היה מעורב במהלך.
לקראת סיומה של המחצית נפצע מגן יובנטוס איגור טודור, וקבוצתו נאלצה לערוך חילוף מוקדם.
מחצית שוות כוחות הסתיימה בתוצאה 0-0.
עם פתיחת המחצית השנייה, ערכה יובנטוס את החילוף השני שלה, עם כניסתו של אנטוניו קונטה.
קונטה עצמו היה זה שהיה הקרוב ביותר להבקיע, כשנגח כדור שהכניע את שוער מילאן, דידה, אך פגע בקורה.
בהמשך המחצית, ככל שהתקרבה שריקת הסיום, התאפיין המשחק במערכים הגנתיים מצד שתי הקבוצות, שמיעטו להגיע למצבי הבקעה.
שתי הקבוצות ערכו את כל שלושת החילופים שלהן עוד לפני סיום המשחק, והתוצאה נשמרה עד לסיום.
בזמן ההארכה נראו שחקני שתי הקבוצות עייפים, והמשיכו למעט בהגעה למצבים.
בסך הכל, במחצית השנייה ובהארכה ביחד, נבעטו שישה כדורים בלבד למסגרת מצד שתי הקבוצות ביחד.
במהלך ההארכה נפצע שחקנה של מילאן, רוקה ג'וניור, שעלה כמחליף במהלך המחצית השנייה.
בעקבות הפציעה, ומכיוון שמילאן כבר ביצעה את שלושת החילופים שלה, רוקה ג'וניור יצא מהמגרש והשאיר את קבוצתו בעשרה שחקנים.
יובנטוס לא הצליחה לנצל את היתרון המספרי, ובסיום 120 דקות, ההכרעה עברה לדו-קרב בעיטות עונשין.
יובנטוס הוגרלה לבעוט ראשונה, ושוערה של מילאן עצר את הבעיטה של דויד טרזגה.
סרז'יניו העלה את מילאן ליתרון לאחר בעיטה אחת.
לאחר שאלסנדרו בירינדלי כבש את הבעיטה השנייה לזכות יובנטוס, הגיע רצף נדיר של ארבע עצירות פנדלים רצופות, שתיים לכל צד.
את הרצף עצר אלסנדרו נסטה ממילאן, שכבש את הפנדל הרביעי לקבוצתו, וקבע 1–2 למילאן לאחר ארבע בעיטות.
אלסנדרו דל פיירו השווה את התוצאה, ואת הפנדל החמישי והמכריע לזכות מילאן בעט הבקיע אנדריי שבצ'נקו.
מילאן ניצחה 2–3 בבעיטות ההכרעה, וזכתה בתואר בפעם השישית בתולדותיה.
קפטן הקבוצה והשחקן המצטיין במשחק, פאולו מלדיני, היה זה שהניף את הגביע.
מילאן יובנטוסשערים 0 0בעיטות לשער 14 11בעיטות למסגרת 6 2החזקת כדור 51% 49%קרנות 13 5עבירות 23 34נבדלים 6 1כרטיסים צהובים 1 2כרטיסים אדומים 0 0
גמר ליגת האלופות 2004 התקיים בפלטינס ארנה בגלזנקירכן, גרמניה ב-26 במאי 2004, ובו נקבע כי הזוכה בטורניר ליגת האלופות לעונת היא פורטו מפורטוגל, שניצחה במשחק את קבוצת מונקו, השייכת לנסיכות מונקו ומייצגת את צרפת, בתוצאה 0–3. את השערים לפורטו כבשו קרלוס אלברטו, מצטיין המשחק דקו ודמיטרי אלניצ'ב.
פורטו הגיעה לגמר בפעם השנייה בתולדותיה, זכתה בתואר בפעם השנייה, ולראשונה מאז , אז ניצחה בגמר את באיירן מינכן.
בכך היא השוויתה את הישגה של נוטינגהאם פורסט מאנגליה, עם מספר הזכיות הגבוה ביותר ללא הפסד בגמר, עם שתי זכיות.
היא הייתה לקבוצה הראשונה מפורטוגל שמגיעה לגמר ליגת האלופות מאז בנפיקה ליסבון בעונת .
למונקו הייתה זו הופעת הבכורה בגמר ליגת האלופות, והיא הפכה לקבוצה הצרפתית הרביעית בהיסטוריה שמופיעה בגמר המפעל (אחרי אולימפיק מרסיי, סטאד ריימס וסנט אטיין).
בפעם הראשונה מאז הקמת ליגת האלופות, ולראשונה מאז גמר גביע אירופה לאלופות 1991, לא הופיעה בגמר אף נציגה מאנגליה, גרמניה, ספרד או איטליה.
שתי הקבוצות נחשבו לאנדרדוג מובהק במהלך הטורניר, ושתיהן הדיחו בשלב הנוק-אאוט של הטורניר אלופות אירופה לשעבר, כשפורטו הדיחה את מנצ'סטר יונייטד מאנגליה בשמינית הגמר, ומונקו הדיחה את שיאנית הזכיות ריאל מדריד מספרד בשלב רבע הגמר.
את שתי הקבוצות הדריכו מאמנים צעירים ומבטיחים, כשאת מונקו הדריך דידייה דשאן, ואת פורטו הוביל ז'וזה מוריניו.
יומיים לאחר הזכייה חתם מוריניו בקבוצת צ'לסי האנגלית.
לפורטו היה זה תואר אירופי שני ברציפות, לאחר זכייתה בגביע אופ"א בעונת , גם כן תחת הדרכתו של מוריניו.
בהגרלת שלב הבתים שובצה פורטו בבית ו', יחד עם ריאל מדריד, אולימפיק מרסיי ופרטיזן בלגרד.
לאחר תיקו במשחק החוץ מול פרטיזן והפסד ביתי לריאל מדריד, לאחר שכבר הובילה במשחק, השכילה פורטו לצבור נקודה אחת בלבד בשני המשחקים הראשונים.
אמנם, הקבוצה ידעה להתאושש ורשמה רצף של שלושה ניצחונות רצופים, ביניהם שני ניצחונות רצופים מול מרסיי, ובמחזור הסיום, לאחר שכבר הבטיחה את עלייתה, סיימה בתיקו מול ריאל מדריד.
פורטו כבשה בכל אחד ממשחקי שלב הבתים לפחות שער אחד, וסיימה שנייה בטבלת הבית.
שלב הבתים - פורטוקבוצהמשחקיםניצחונותתיקוהפסדיםשערי זכותשערי חובההפרש שעריםנקודות ריאל מדריד64201156+14 פורטו6321981+11 אולימפיק מרסיי61149112-4 פרטיזן בלגרד6033385-3
בשלב שמינית הגמר פגשה פורטו את אלופת אירופה לשעבר, מנצ'סטר יונייטד.
המשחק הראשון נערך באצטדיון הדרגאו, ביתה של פורטו.
מנצ'סטר יונייטד הובילה במשחק, אך פורטו רשמה מהפך מרשים עם שני שערים של בני מקארתי, והגיעה לגומלין ביתרון של שער.
במשחק הגומלין באולד טראפורד כבש פול סקולס שער יתרון עבור מנצ'סטר, שהקנה לה יתרון בשערי חוץ בסיכום שני המשחקים, אך בדקה האחרונה כבש קושטיניה שער שוויון דרמטי ששלח את פורטו לרבע הגמר.
בשלב רבע הגמר פגשה פורטו את אולימפיק ליון מצרפת, שהייתה לקבוצה השנייה מתוך שלוש קבוצות צרפתיות שפורטו פגשה במהלך הטורניר.
פורטו ניצחה במשחקה הביתי בתוצאה 0–2, ובמשחק הגומלין הובילה פעמיים, מצמד שערים של מאניש, אך ליון הצליחה להשוות פעמיים בדרך לשוויון 2-2, שהספיק לפורטו כדי להעפיל לחצי הגמר.
בשלב חצי הגמר פגשה פורטו קבוצה מפתיעה נוספת, דפורטיבו לה קורוניה מספרד.
השער היחיד בשני המשחקים נכבש במשחק הגומלין באצטדיון ריאזור, ביתה של לה קורוניה, כשבדקה ה-60 כבש דרליי בפנדל והעלה את פורטו לגמר עם 0–1 בסיכום שני המשחקים.
בהגרלת שלב הבתים הראשון שובצה מונקו בבית ג', לצידן של דפורטיבו לה קורוניה, פ.ס.וו.
לאחר שני ניצחונות, בחוץ מול איינדהובן (1–2) ובבית מול א.א.ק.
אתונה (0–4), הפסידה מונקו בחוץ משער בדקות הסיום, 0-1 ללה קורוניה.
במשחק הבא, אירחה מונקו את לה קורוניה, והפעם הביסה אותה בתוצאה 3–8, שיא השערים למשחק בעידן ליגת האלופות.
חלוץ הקבוצה, דדו פרשו, כבש ארבעה שערים באותו משחק.
מונקו המשיכה לשתי תוצאות תיקו וסיימה את שלב הבתים עם 11 נקודות והמקום הראשון בבית, כשהיא מקדימה את לה קורוניה בנקודה אחת.
שלב הבתים - מונקוקבוצהמשחקיםניצחונותתיקוהפסדיםשערי זכותשערי חובההפרש שעריםנקודות מונקו63211569+11 דפורטיבו לה קורוניה63121212010 פ.ס.וו.
בשלב שמינית הגמר פגשה מונקו את לוקומוטיב מוסקבה הרוסית.
במשחק הראשון, באצטדיון לוקומוטיב, מונקו הפסידה בתוצאה 1–2, אך ניצחון ביתי 0–1 משער של פרשו בגומלין העלה אותה בזכות שערי החוץ לשלב רבע הגמר.
ברבע הגמר פגשה מונקו את קבוצת הפאר הספרדית, ריאל מדריד.
בחצי הגמר שוב הפגינה מונקו יכולות קאמבק מרשימות.
היא פגשה את צ'לסי מאנגליה, וניצחה 1–3 במשחק הבית.
במשחק הגומלין בסטמפורד ברידג', צ'לסי כבר הובילה 0–2, תוצאה שהייתה מעלה אותה בזכות שערי החוץ, אך מונקו חזרה והשוותה ל-2-2, על מנת להעפיל לראשונה בתולדותיה לגמר המפעל.
מונקו פתחה את המשחק בצורה טובה, כשכבר לאחר שתי דקות, קפטן מונקו לודוביק ז'ולי יצא להתקפה מתפרצת, אך שוער פורטו, ויטור באיה, יצא כ-20 מטר משערו והרחיק את הכדור.
לאחר 23 דקות, ז'ולי נפצע והוחלף על ידי דדו פרשו.
סרט הקפטן הועבר לג'וליאן רודריגז.
בדקה ה-39 נכבש השער הראשון במשחק והיחיד במחצית הראשונה.
כדור שהוגבה על ידי פאולו פריירה לכיוון הרחבה מאגף ימין, מצא את קרלוס אלברטו, חלוצה של פורטו שהיה אז בן 19 בלבד, שהצליח להשתלט ולבעוט את הכדור הקופץ בתוך הרחבה לפינה הגבוהה של שוער מונקו, פלביו רומא.
במהלך החגיגות הוריד השחקן את חולצתו, וספג כרטיס צהוב, אחד מבין שלושה שנשלפו במשחק - כולם לחובת פורטו.
המחצית הגיעה לסיומה בתוצאה 0–1 לפורטו.
המחצית השנייה נפתחה כשפורטו נסוגה אחורה ומזמינה את מונקו להתקיף.
חסרונו של ז'ולי הורגש, מונקו חסרה יצירתיות בחלק הקדמי, ונתפסה שוב ושוב במלכודת הנבדל של פורטו.
בסך הכל נתפסה מונקו 19 פעמים בנבדל במהלך המשחק.
כעבור שעה של משחק, הוחלף כובש השער קרלוס אלברטו בדמיטרי אלניצ'ב.
11 דקות אחר כך, בדקה ה-71, איבד פרננדו מוריינטס כדור עמוק בחלק המגרש של פורטו, שיצאה למתפרצת, ובסיומה חילופי מסירות בין אלינצ'ב לדקו הסתיימו בבעיטה מדויקת של דקו מתוך הרחבה אל הרשת.
ארבע דקות בלבד אחר כך, התקפה מתפרצת נוספת של פורטו הגיעה לדרליי, שמסר לרחבה כדור שפגע בסבסטיאן סקילאצ'י, שנכנס לשחק רק שלוש דקות קודם לכן.
הכדור הקופץ הגיע לאלניצ'ב שפרץ לבד לגמרי באגף שמאל של הרחבה, והמחליף הוסיף שער שלישי לזכות קבוצתו עם בעיטה חזקה וגבוהה מול רומא שיצא לעברו.
היה זה השער שקבע את תוצאת הסיום, 0-3 לפורטו שזוכה בתואר השני בתולדותיה.
פורטו מונקושערים 3 0בעיטות לשער 6 8בעיטות למסגרת 4 0החזקת כדור 45% 55%קרנות 4 7עבירות 20 17נבדלים 11 19כרטיסים צהובים 3 0כרטיסים אדומים 0 0
גמר מונדיאל 1978 התקיים באצטדיון המונומנטל בבואנוס איירס, ארגנטינה ב-25 ביוני 1978, ובו נקבע שאלופת העולם לשנת 1978 היא נבחרת ארגנטינה, שניצחה את נבחרת הולנד, בתוצאה 3–1. הייתה זו הזכייה הראשונה בתולדותיה בגביע העולם, והיא הייתה לנבחרת השישית בהיסטוריה שזוכה בגביע.
ארגנטינה הובילה ראשונה במשחק משער של מלך שערי הטורניר, מריו קמפס, אך בדקות הסיום של המשחק כבש דיק נאנינחה את שער השוויון והוביל את המשחק להארכה.
קמפס השלים צמד שערים והעלה את ארגנטינה ליתרון, ודניאל ברטוני כבש שער נוסף וקבע את תוצאת הסיום, 3–1 לארגנטינה.
לראשונה מאז מונדיאל 1958, הגיעו לגמר שתי נבחרות שטרם זכו בטורניר בעבר.
לשתי הנבחרות הייתה זו הופעה שנייה בגמר המונדיאל, אחרי הפסד בהופעתן הראשונה.
ארגנטינה הפסידה בגמר המונדיאל הראשון בהיסטוריה לאורוגוואי (1930), והולנד הפסידה בגמר מונדיאל 1974 לגרמניה המערבית.
הולנד רשמה הפסד שני ברציפות בגמר המונדיאל, ובפעם השנייה נכנעה למארחת הטורניר והייתה לראשונה בהיסטוריה שמפסידה בשני משחקי גמר רצופים.
משחק זה היה המפגש השני בין הנבחרות בגביע העולם.
בשלב הבתים השני במונדיאל 1974, הביסה הולנד את ארגנטינה בתוצאה 0-4, בדרכה לגמר המפעל.
בשלב הראשון של הטורניר חולקו 16 הנבחרות המשתתפות לארבעה בתים, כששתי הראשונות מעפילות לשלב הבתים השני.
בשלב זה, שמונה העולות חולקו לשני בתים, כשהראשונות בבית נפגשות למשחק הגמר.
ארגנטינהשלבהולנדיריבהתוצאהשלב הבתים הראשוןיריבהתוצאה1 - 2משחק ראשון0 - 31 - 2משחק שני0 - 01 - 0משחק שלישי3 - 2טבלת בית א'טבלות סופיותטבלת בית ד'יריבהתוצאהשלב הבתים השנייריבהתוצאה0 - 2משחק ראשון1 - 50 - 0משחק שני2 - 20 - 6משחק שני1 - 2טבלת בית ב'טבלות סופיותטבלת בית א'
נבחרת ארגנטינה הוגרלה בשלב הבתים הראשון לבית א', לצד שלוש נבחרות אירופיות - , ו.
לאחר ניצחונות על הונגריה וצרפת, הגיע הפסד הבכורה של הנבחרת בטורניר מול איטליה.
בעקבות ההפסד, עלתה ארגנטינה מהמקום השני בבית, אחרי איטליה, תוך שהיא כובשת ארבעה שערים בלבד.
בבית ב' של שלב הבתים השני, פגשה ארגנטינה את יריבתה המושבעת, ו, בידיעה שרק ראשות הבית תוביל אותה למשחק הגמר.
במשחקה הראשון ניצחה ארגנטינה 0-2 את פולין, אך 0-3 של ברזיל על פרו הציב את ארגנטינה במקום השני בלבד.
שוויון 0-0 בין ארגנטינה לברזיל שמר על המצב הקיים, וב-21 ביוני שוחק המחזור השלישי והאחרון בבית.
ברזיל, ששיחקה מספר שעות לפני ארגנטינה, ניצחה את פולין 1-3, וארגנטינה עלתה למשחק מול פרו בידיעה שרק ניצחון בפער של ארבעה שערים יעלה אותה לגמר.
עד לאותו משחק כבשה ארגנטינה רק שישה שערים במהלך הטורניר, ופרו המפתיעה ספגה רק שישה שערים עד אז, אך באופן מעורר חשד המשחק הסתיים בתוצאה המוחצת 0-6 לארגנטינה, כשבברזיל עלו טענות כי הפרואנים קיבלו שוחד ולא התאמצו, טענה שלא הוכחה עד היום.
התוצאה הספיקה לארגנטינה כדי להעפיל לגמר לראשונה אחרי 48 שנים.
נבחרת הולנד הוגרלה בשלב הבתים הראשון לבית ד', לצד נבחרות , ו.
פיינליסטית המונדיאל הקודם החלה את הטורניר בניצחון חלק של 0-3 על איראן, שהיה היחיד שלה בשלב הבתים הראשון.
אמנם, תיקו 0-0 מול פרו והפסד לסקוטלנד הספיקו להולנדים כדי להעפיל מהמקום השני, אחרי פרו שסיימה ראשונה בבית.
בשלב הבתים השני פגשה הולנד במסגרת בית א' את שניצחה אותה במשחק גמר המונדיאל הקודם, ו.
הולנד הביסה את אוסטריה 1-5, ונפרדה בשוויון 2-2 מגרמניה.
במשחק מול איטליה הוכרע הבית סופית, כשהולנד משלימה ניצחון שני בבית, 1-2, ומעפילה לגמר בפעם השנייה ברציפות.
סרג'ו גונלה האיטלקי נבחר לשופט המשחק.
עוזרי השופט, רמון בארטו מאורוגוואי ואריך ליינמאייר האוסטרי, נבחרו לשמש כקוונים במשחק.
גונלה היה לשופט האיטלקי הראשון בהיסטוריה ששפט משחק גמר מונדיאל.
גונלה הוא אחד משני שופטים בלבד בהיסטוריה ששפט גם במשחק גמר אליפות אירופה (שפט בגמר יורו 1976) וגם בגמר מונדיאל.
במהלך הטורניר גונלה שפט במשחק נוסף.
היה זה המשחק מבית ג' בשלב הבתים הראשון בין ו, שהסתיים בשוויון 0–0.
עוזרי השופט שימשו גם הם כשופטים ראשיים במהלך הטורניר.
בארטו שפט בניצחון על 3–1 בשלב הבתים הראשון, ובמשחקה של הולנד מול בשלב הבתים השני (2–2).
ליינמאייר שפט בהפסדה של הולנד ל בשלב הבתים הראשון (2–3).
עקב שלטון החונטה הצבאית בארגנטינה, בחר כוכב נבחרת הולנד יוהאן קרויף שלא להתייצב לטורניר, והנבחרת התייצבה למשחק בלעדיו, ועם מלך שערי הטורניר נכון לערב המשחק, רוב רנסנברינק, שכבש חמישה שערים.
רנסנברינק היה אחד משבעה שחקני הולנד שפתחו בהרכב גם בגמר הטורניר הקודם, ארבע שנים קודם לכן.
ארגנטינה, מלווה בקהל הביתי באצטדיון המונומנטל, הגיעה למשחק עם כוכב הנבחרת מריו קמפס ועם לאופולדו לוקה, שכבשו בטורניר ארבעה שערים.
עוד טרם נפתח המשחק, כבר התרחשו שני אירועים מעוררי מחלוקת.
בתחילה איחרו הארגנטינאים לעלות אל כר הדשא ביותר מחמש דקות, כשהם מותירים את ההולנדים לחוות את הקהל הביתי העוין.
כשעלו הארגנטינאים, החלו טענות מצידם כלפי השופט האיטלקי סרג'ו גונלה, בנוגע לחבישת גבס על ידו של ההולנדי רנה ואן דה קרקהוף, על אף שנחבש בצורה דומה במשחקים קודמים ללא כל התנגדות, מה שגרם להולנדים לאיים בירידה מהמגרש.
בסופו של דבר החליט השופט לאלץ את ואן דה קרקהוף לחבוש חבישה נוספת על ידו, והמשחק יצא לדרך, על כר דשא עמוס קונפטי שנזרק על ידי אוהדי ארגנטינה.
כבר בדקות הפתיחה הגיעה הולנד להזדמנות מצוינת, אך נגיחה של ג'וני רפ חלפה סמוך לעמוד השער.
מנגד, דניאל פסארלה, קפטן ארגנטינה, שלח כדור חופשי מסוכן ונמוך למרכז השער, אך שוער הולנד, יאן יונגבלוד, קלט את הכדור.
כעבור מספר דקות פסארלה הגיע למצב נוסף, כשכדור שהוגבה מאגף ימין מצא אותו בתוך הרחבה, אך ממצב נוח הוא בעט מעל השער.
הולנד מצידה היוותה יריב שקול במהלך דקות אלו, והגיעה למצב מצוין כשרפ קיבל כדור בתוך הרחבה ובעט בעוצמה, שוער ארגנטינה אובלדו פיליול הדף בקושי לקרן.
מן העבר השני, מצב שלישי לפסארלה, שנגח קשתית מתוך הרחבה, הפעם יונגבלוד הדף לקרן.
בדקה ה-38 נכבש השער הראשון במשחק.
מריו קמפס קיבל כדור על סף הרחבה, פרץ פנימה ותוך כדי גלישה הכניע את יונגבלוד וקבע 1–0 לארגנטינה.
מספר דקות חלפו, ומן העבר השני רנסנברינק קיבל כדור מטרים ספורים מהשער ובעט לפינה הקרובה, אך פיליול, עם הרגל, שוב הציל את נבחרתו.
בתוך המחצית השנייה קיבלה ארגנטינה הזדמנות ממשית להכריע את המשחק.
התקפה מתפרצת מאגף ימין מצאה את לאופולדו לוקה במרכז הרחבה, אך יציאה טובה של יונגבלוד מנעה מהארגנטינאי שער.
שמונה דקות לסיום הצליחה הולנד להשוות.
הגבהה מאגף ימין מצאה את הראש של השחקן המחליף, דיק נאנינחה, שנגח אל הרשת ושלח את המשחק להארכה לאחר 1–1 בתום 90 הדקות החוקיות.
בדקה ה-90 בעט ההולנדי רובי רנסנברינק לקורה.
לאחר רבע שעה שקולה ונטולת מצבים, בדקה האחרונה של החצי הראשון של ההארכה, קיבל קמפס כדור על סף הרחבה.
תוך כדי תנועה הוא עבר שני שחקנים הולנדים וניצב מול יונגבלוד.
הבעיטה של קמפס נהדפה על ידי השוער ההולנדי, אך הכדור חזר אליו, והפעם כשיונגבלוד מאחוריו, ושני שחקני ההגנה ההולנדים מאחרים בחילוץ הכדור, הצליח קמפס לדחוק פנימה ולקבוע 2–1 דרמטי לארגנטינה בתוך ההארכה.
השער השני של קמפס במשחק היה השישי שלו בטורניר, מה שזיכה אותו בתואר מלך השערים של הטורניר.
חמש דקות לסיום, בסיום התקפה מהירה של קמפס שכללה חילופי מסירות מהירים עם דניאל ברטוני, מצא את עצמו ברטוני מול השער, והוא כבש את השער שחתם את התוצאה, 3–1 לארגנטינה שזכתה בתואר לראשונה בתולדותיה, לעיני הקהל הביתי.
השופט גונלה שרק לסיום ואסף את הכדור, הקפטן דניאל פסארלה הניף את הגביע העולמי.
קוונים: רמון בארטו, אריך ליינמאייר
גמר מונדיאל 1974 התקיים באולימפיהשטאדיון במינכן, גרמניה ב-7 ביולי 1974, ובו נקבע שאלופת העולם לשנת 1974 היא נבחרת גרמניה המערבית, שניצחה את נבחרת הולנד בתוצאה .
הייתה זו הזכייה השנייה בתולדותיה בגביע העולם, 20 שנים אחרי הזכייה הקודמת במונדיאל 1954.
הולנד הובילה ראשונה במשחק משער של יוהאן ניסקנס בפנדל, אך עוד בתוך המחצית הראשונה גרמניה הפכה את התוצאה משערים של פול ברייטנר בפנדל וגרד מילר, ושמרה על התוצאה עד לסיום המשחק.
שני הפנדלים שנשרקו על ידי השופט האנגלי ג'ק טיילור היו הראשונים שנשרקו במשחק גמר מונדיאל.
לגרמניה הייתה זו הופעה שלישית בגמר המונדיאל, אחרי הניצחון בגמר מונדיאל 1954 על וההפסד בגמר מונדיאל 1966 ל.
עבור הולנד הייתה זו הופעה ראשונה בגמר מונדיאל, והשתתפות שלישית בלבד בטורניר, לאחר שלא השתתפה בו מאז מונדיאל 1938.
לאחר הזכייה של במונדיאל 1970, הוענק לה גביע ז'יל רימה בפעם האחרונה.
גרמניה הייתה לראשונה לזכות בגביע החדש של פיפ"א.
משחק זה היה המפגש הראשון בין הנבחרות בגביע העולם.
לאחר שלא נפגשו גם בטורנירי אליפות אירופה, היה זה מפגש רשמי ראשון בין שתי הנבחרות.
גרמניה המערביתשלבהולנדיריבהתוצאהשלב הבתים הראשוןיריבהתוצאה0 - 1משחק ראשון0 - 20 - 3משחק שני0 - 01 - 0משחק שלישי1 - 4טבלת בית א'טבלות סופיותטבלת בית ג'יריבהתוצאהשלב הבתים השנייריבהתוצאה0 - 2משחק ראשון0 - 42 - 4משחק שני0 - 20 - 1משחק שלישי0 - 2טבלת בית ב'טבלות סופיותטבלת בית א'
נבחרת גרמניה הוגרלה בשלב הבתים הראשון לבית א', ואיתה הוגרלו בהופעתה היחידה בהיסטוריה במונדיאל, , ו.
לאחר ניצחונות ללא ספיגה מול צ'ילה ואוסטרליה, נפגשו נבחרות גרמניה, המערבית והמזרחית, למשחק פוליטי טעון, ובו הפתיעה גרמניה המזרחית את שכנתה בתוצאה 1-0. בעקבות ההפסד, עלתה גרמניה המערבית מהמקום השני בבית, אחרי גרמניה המזרחית.
בבית ב' של שלב הבתים השני, פגשה גרמניה את , ו, בידיעה שרק ראשות הבית תוביל אותה למשחק הגמר.
גרמניה ופולין רשמו שני ניצחונות במשחקיהן מול יוגוסלביה ושוודיה, כשפער השערים של גרמניה טוב מזה של פולין.
הנבחרות נפגשו ביניהן למשחק השלישי, והמכריע, בו פולין חייבת לנצח כדי לסיים בראשות הבית.
בדקה ה-76 כבש גרד מילר את שערו השלישי בטורניר, וגרמניה ניצחה 1-0 בדרך למאזן מושלם בבית והעפילה לגמר המונדיאל.
נבחרת הולנד הוגרלה בשלב הבתים הראשון לבית ג', לצד נבחרות , ו.
בהופעתה הראשונה במונדיאל מזה 36 שנים, פתחה הולנד את הטורניר בניצחון 2-0 על אורוגוואי מצמד של ג'וני רפ.
לאחר שוויון 0-0 מול שוודיה, הגיעה הולנד למשחק מכריע מול בולגריה, הביסה אותה 4-1 והעפילה מהמקום הראשון לשלב הבתים השנים.
בשלב זה הוגרלה הולנד לבית א' לצידן של אלופת העולם המכהנת , ו, שניצחה את גרמניה המערבית בשלב הקודם.
הולנד רשמה סדרה של הופעות מרשימות במיוחד, כשהביסה 4-0 את ארגנטינה במשחק הפתיחה, והשלימה את העפלתה הראשונה בהיסטוריה לגמר עם ניצחונות 2-0 על ברזיל וגרמניה המזרחית, שהקנו לה מאזן מושלם של שלושה ניצחונות וללא ספיגת שער.
למעשה, השער היחיד שספגה עד שלב הגמר, מול בולגריה בשלב הבתים הראשון, היה אף הוא עצמי.
ג'ק טיילור האנגלי נבחר לשופט המשחק.
עוזרי השופט, רמון בארטו מאורוגוואי ואלפונסו גונזלס ארקונדיה המקסיקני, נבחרו לשמש כקוונים במשחק.
טיילור היה לשופט האנגלי השלישי בהיסטוריה ששפט משחק גמר מונדיאל, והראשון מאז גמר מונדיאל 1954, שגם בו ניצחה גרמניה.
במהלך הטורניר טיילור שפט בשני משחקים נוספים, בשלב הבתים הראשון בין ו (1-1), ובשלב הבתים השני בין ו (1-1).
בארטו שפט במשחק הטעון בין לגרמניה המזרחית בשלב הבתים הראשון, ובניצחונה של 1-0 על בשלב הבתים השני.
ארקונדיה שפט במשחק משלב הבתים הראשון בין ו (1-1).
במהלך הטורניר, נבחרת , בכיכובו של הקפטן יוהאן קרויף, הציגה לעולם הכדורגל את שיטת הטוטאל פוטבול שפותחה על ידי מאמנה, רינוס מיכלס.
בזכות שיטת משחק ייחודית זאת, הגיעה הולנד לגמר המונדיאל במאזן של חמישה ניצחונות וללא הפסדים בששת משחקיה בטורניר, בהם ספגה שער אחד בלבד.
מהנגד השני, הגיעה מגובה באוהדיה הביתיים ובהנהגתו של הקפטן פרנץ בקנבאואר.
בהרכבה הציגה גרמניה ארבעה שחקנים ששיחקו במדיה בשני הטורנירים הקודמים, שהסתיימו במקומות השני והשלישי.
פתיחת המשחק נדחתה במספר דקות, זאת לאחר שצוות השיפוט הבחין כי במסגרת טקס הסיום של הטורניר, שנערך לפני המשחק, הורדו דגלי הקרן מפינות המגרש ולא הוחזרו.
רק לאחר החזרת הדגלים, המשחק יצא לדרכו
כבר בדקה השנייה של המשחק, זכתה הולנד בפנדל.
לאחר הנעת כדור מסודרת בין השחקנים, הגיע הכדור לקרויף שפרץ לרחבה והוכשל על ידי אולי הנס.
השופט הבריטי, ג'ק טיילור שרק ללא היסוס וקבע בעיטת עונשין מ-11 מטר - הראשונה שנקבעה במשחק גמר בהיסטוריה של הגביע העולמי.
יוהאן ניסקנס, בועט הפנדלים הקבוע של נבחרתו, בעט בעוצמה למרכז השער והכניע את שוער נבחרת גרמניה, ספ מאייר, והעלה את נבחרתו ליתרון 1-0, וזאת כאשר עד אותו שלב במשחק, שחקני גרמניה לא נגעו כלל בכדור.
היה זה שערו החמישי של ניסקנס בטורניר, מה שהפך אותו למלך שערי נבחרתו, ולסגן מלך שערי הטורניר.
היתרון ההולנדי החזיק מעמד עד לדקה ה-25, אז הוכשל ברנד הולצנביין ברחבה, וזכה בפנדל מהצד השני.
פול ברייטנר הטעה את השוער ההולנדי יאן יונגבלוד, וגלגל בקלות לפינה.
יונגבלוד כלל לא זינק, וגרמניה השיגה את השוויון.
לברייטנר היה זה שער שלישי בטורניר.
גרמניה המשיכה לתקוף כדי להשיג יתרון, עד שבדקה ה-43, שתי דקות לסיום המחצית, גרד מילר קיבל כדור בתוך הרחבה, הסתובב והכניע את יונגבלוד.
היה זה שערו ה-68 במדי הנבחרת, בהופעתו הבינלאומית האחרונה, שכן בתום הטורניר הוא פרש מכדורגל בינלאומי.
שער זה היה שערו הרביעי של מילר בטורניר, מה שמיקם אותו כמלך שערי גרמניה בטורניר, במקום השלישי בטבלת מלך שערי הטורניר וכן הציב אותו, יחד עם עשרת שעריו במקסיקו 1970, כמבקיע הפורה ביותר בטורנירי גביע העולם (לימים עקפו אותו חלוצים אחרים).
בירידה למחצית ראה קרויף כרטיס צהוב, עקב ויכוחים עם השופט בדרך לחדרי ההלבשה.
המחצית השנייה התאפיינה במצבים לשני הצדדים, כולל שער של גרד מילר שנפסל בטענת נבדל, אך לא נכבשו שערים נוספים.
גרמניה המערבית ניצחה במשחק בתוצאה 2-1, והניפה בפעם השנייה בתולדותיה את גביע העולם בכדורגל.
קוונים: רמון בארטו, אלפונסו גונזלס ארקונדיה
גמר מונדיאל 1970 התקיים באצטדיון האצטקה במקסיקו סיטי, מקסיקו ב-21 ביוני 1970, ובו נקבע שאלופת העולם לשנת 1970 היא נבחרת ברזיל, שניצחה את נבחרת איטליה בתוצאה .
לראשונה בטורניר, נפגשו שתי זוכות עבר במשחק הגמר.
הייתה זו הזכייה השלישית של ברזיל בתולדותיה בגביע העולם, בכך השלימה זכיות בשלושה מארבעת הטורנירים האחרונים, והופעה בארבעה מתוך ששת משחקי הגמר האחרונים.
ברזיל הובילה ראשונה במשחק משער של פלה, אך עוד בתוך המחצית הראשונה איטליה השוותה את התוצאה משער של רוברטו בונינסנייה.
במחצית השנייה כבשו ז'רסון, ז'אירזיניו וקרלוס אלברטו, כדי להשלים ניצחון 1-4 וזכייה בטורניר.
לברזיל הייתה זו הופעה רביעית בגמר המונדיאל (משחקה מול אורוגוואי במונדיאל 1950 נחשב בעיני רבים למשחק הגמר של הטורניר, על אף שלא נערך בו משחק גמר רשמי).
ברזיל השיגה ניצחון בשני משחקי הגמר הרשמיים בהם השתתפה, גמר מונדיאל 1958 מול וגמר מונדיאל 1962 מול .
עבור איטליה הייתה זו הופעה שלישית בגמר מונדיאל, לאחר שניצחה שני משחקי הגמר הקודמים שלה, גמר מונדיאל 1934 מול צ'כוסלובקיה וגמר מונדיאל 1938 מול .
ברזיל עקפה את איטליה ואת אורוגוואי בטבלת הזכיות, והפכה לשיאנית הזכיות במונדיאל באותו הזמן.
לאחר הזכייה של ברזיל, הוענק לה גביע ז'יל רימה בפעם האחרונה ולצמיתות, לכבוד זכייתה השלישית.
החל ממונדיאל 1974, חולק הגביע החדש של פיפ"א.
מאמן נבחרת ברזיל, מריו זגאלו, היה לראשון בהיסטוריה שזוכה בתואר כשחקן (1958, 1962) וכמאמן, ופלה היה לראשון, ועד כה ליחיד בהיסטוריה, שזוכה בתואר שלוש פעמים כשחקן.
משחק זה היה המשחק השני בין הנבחרות בתולדות המונדיאל.
קדם לו מפגש חצי הגמר של מונדיאל 1938, בו איטליה ניצחה בתוצאה 2-1 והעפילה לגמר, בדרך לזכייה בטורניר.
בשלב הראשון של הטורניר חולקו 16 הנבחרות המשתתפות לארבעה בתים, כששתי הראשונות מעפילות לשלב רבע הגמר.
החל משלב זה התקדמו הנבחרות בשיטת נוקאאוט במשחק אחד.
ברזילשלבאיטליהיריבהתוצאהשלב הבתיםיריבהתוצאה1 - 4משחק ראשון0 - 10 - 1משחק שני0 - 02 - 3משחק שלישי0 - 0טבלת בית ג'טבלאות סופיותטבלת בית ב'יריבהתוצאהשלבי הנוקאאוטיריבהתוצאה2 - 4רבע הגמר1 - 41 - 3חצי הגמר3 - 4 (ה)
נבחרת ברזיל הוגרלה בשלב הבתים לבית ג', ואיתה הוגרלו אלופת העולם המכהנת , , ו.
ברזיל הרשימה התקפית כשהשיגה מאזן מושלם בבית, עם רביעייה במשחק הפתיחה מול צ'כוסלובקיה, וניצחון יוקרתי על אלופת העולם אנגליה.
ברזיל כבשה בסך הכל שמונה שערים בשלב הבתים, ז'אירזיניו סיים את השלב עם ארבעה שערים, ופלה כבש שלושה.
ברזיל הגיעה לרבע הגמר שם פגשה את .
כבר לאחר רבע שעה ברזיל צעדה ביתרון 2-0, בדרך לניצחון 4-2 והעפלה לחצי הגמר.
בשלב זה פגשה ברזיל את , שהובילה עליה 1-0. דקה אחת לסיום המחצית ברזיל השיגה את השוויון, ובמחצית השנייה כבשה פעמיים נוספות, בדרך לניצחון 3-1 והעפלה לגמר המונדיאל; שבו זכתה עם מאזן מושלם של 6 ניצחונות בתום 90 הדקות.
נבחרת איטליה הוגרלה בשלב הבתים לבית ב', לצד נבחרות , ו.
במשחקה הראשון בטורניר כבשה איטליה כבר בדקה ה-10, בדרך לניצחון 1-0 על שוודיה.
שער זה היה היחיד במשחקיה של איטליה בשלב הבתים, כשאת משחקיה מול אורוגוואי וישראל היא סיימה בשוויון 0-0, ועלתה לשלב הבא מהמקום הראשון בבית, עם מאזן עגום של ניצחון אחד ושער זכות אחד, למול מאזן הגנתי מצוין של אפס ספיגות בשלב הבתים.
בפעם היחידה בתולדות המונדיאלים, נכבשו חמישה שערים בהארכה.
רוברטו בונינסנייה העלה את איטליה ליתרון ראשון בדקה השמינית של המשחק, אך גרמניה הצליחה להשוות משער של פרנץ בקנבאואר בדקה האחרונה.
בהארכה, גרד מילר השלים מהפך בדקה ה-94. ארבע דקות אחר כך איטליה השוויתה ל-2-2 משער של טרצ'יזיו בורניץ', ובדקה ה-104 לואיג'י ריבה החזיר את היתרון לאיטליה.
מילר עוד השווה פעם נוספת, בדקה ה-110, אך דקה אחר כך ג'אני ריברה כבש את שער הניצחון, 4-3 לאיטליה במשחק שהונצח לאחר מכן בלוח על קירות האצטדיון, והקנה לה את הזכות להשתתף בגמר המונדיאל.
רודי גלוקנר מגרמניה המזרחית נבחר לשופט המשחק.
עוזרי השופט, רודולף שרר משווייץ ואנחל רוברטו קרזה הארגנטינאי, נבחרו לשמש כקוונים במשחק.
גלוקנר היה לשופט הגרמני הראשון, והיחיד עד כה, בהיסטוריה של גמר המונדיאל.
הוא נבחר לאחר שבברזיל הסכימו לכל שופט אירופאי בכיר, בעוד באיטליה התנגדו לשופט דרום אמריקאי במשחק.
במהלך הטורניר גלוקנר שפט במשחק נוסף, בשלב הבתים בין ו (0-0).
שרר שפט בניצחונה של 4-1 על בשלב הבתים, ובניצחונה של איטליה 4-1 על ברבע הגמר.
קרזה שפט בניצחונה של מקסיקו על בלגיה 1-0 בשלב הבתים, ובניצחונה של על 3-2 בהארכה בשלב רבע הגמר.
ברזיל עלתה ליתרון ראשון כבר בדקה ה-18. הוצאת חוץ מאגף שמאל של טוסטאו הגיעה לריבלינו, שהמשיך את הכדור הקופץ מהאוויר אל תוך הרחבה.
פלה נגח לפינת השער וקבע 1-0, בשער ה-100 של ברזיל בתולדות המונדיאלים.
בדקה ה-37, כדור שהורחק מתוך הרחבה האיטלקית הגיעה לחוליית ההגנה הברזילאית.
לאחר התמסרויות בחצי המגרש שלה, ניסה קלודואלדו למסור כדור קופץ בעקבו.
רוברטו בונינסנייה הגיע במהירות וחטף את הכדור, עבר שלושה שחקנים וביניהם פליקס, שוער ברזיל, כדי לגלגל מ-16 מטר אל הרשת החשופה, ולקבוע את תוצאת המחצית, 1-1.
במחצית השנייה איטליה, שהגיעה עייפה לאחר המשחק הדרמטי בחצי הגמר מול , לא הצליחה להתמודד עם המשחק הברזילאי הסוחף.
בדקה ה-66, ברזיל חזרה להוביל.
ז'רסון השתלט על הכדור 18 מטר משערה של איטליה, ובעט כדור חזק ברגל שמאל בחצי גובה לפינת השער של אנריקו אלברטוסי.
חמש דקות אחר כך ברזיל כבשה את שערה השלישי.
ז'רסון הגביה כדור ממחצית המגרש אל תוך הרחבה.
פלה הוריד את הכדור בראשו למרכז הרחבה, לשם הגיע ז'אירזיניו, שקבע מקרוב 3-1. ז'אירזיניו השלים שער בכל אחד ממשחקיה של ברזיל במונדיאל, שבעה שערים בסך הכל, מה שמיקם אותו שני בטבלת הכובשים של הטורניר.
בדקה ה-86 נכבש שער שנחשב לאחד היפים בתולדות גביע העולם.
שמונה שחקני שדה ברזילאים נגעו בכדור במהלך, שהסתיים במסירה של ז'אירזיניו לפלה, שהיה עם גבו אל השער.
פלה מסר את הכדור לאגף הימני, לשם הגיע קפטן ברזיל קרלוס אלברטו, שבעט כדור שטוח ועוצמתי מתוך הרחבה בנגיעה אחת לפינה הרחוקה.
שערו של קרלוס אלברטו קבע את תוצאת המשחק, 4-1 לברזיל, אלופת העולם בפעם השלישית.
קוונים: רודולף שרר, אנחל נורברטו קרזה
גמר מונדיאל 1966 התקיים באצטדיון ומבלי בלונדון, אנגליה ב-30 ביולי 1966, ובו נקבע שאלופת העולם לשנת 1966 היא נבחרת אנגליה, שניצחה את נבחרת גרמניה המערבית בתוצאה לאחר הארכה.
הייתה זו זכייתה הראשונה של אנגליה בטורניר, והיא הייתה לנבחרת החמישית (אחרי , , גרמניה ו) שזוכה בתואר.
ג'ף הרסט כבש שלושער במשחק, והיה לראשון שכובש שלושער בגמר מונדיאל.
משחק הגמר היה אחד המשחקים השנויים במחלוקת בהיסטוריה של גביע העולם.
השער השלישי שכבשה אנגליה מרגליו של הרסט, ושזכה לכינוי "שער ומבלי", נכבש לאחר שהכדור שבעט פגע במשקוף ובדרכו למטה ספק עבר את השער.
שופט המשחק, גוטפריד דיינסט השווייצרי, ושופט הקו טופיק בחראמוב מברית המועצות, אישרו את השער השנוי במחלוקת ובכך עלתה אנגליה ליתרון של 3-2 בזמן הארכה.
גם השער הרביעי של אנגליה, אותו כבש הרסט, נחשב לשנוי במחלוקת מאחר שלדעת רבים, כולל הרסט עצמו, השער נכבש לאחר שריקת הסיום למשחק, כאשר אוהדים אנגלים כבר פרצו לכר הדשא.
הלמוט האלר היה הראשון לכבוש, והוביל את גרמניה ליתרון, שהחזיק מעמד שש דקות בלבד עד לשער השוויון של הרסט, שקבע את תוצאת המחצית.
מרטין פיטרס העלה את אנגליה ליתרון ראשון במשחק 12 דקות בלבד לסיום, אך וולפגנג ובר השווה את התוצאה דקה לסיום.
בתוך ההארכה כבש הרסט את "שער הרפאים" בדקה ה-101, והשלים שלושער בדקת הסיום של ההארכה.
אנגליה הגיעה לגמר הטורניר לראשונה בהיסטוריה שלה, ועשתה זאת במונדיאל בו היא המארחת.
הייתה זו הפעם הרביעית בהיסטוריה בו המארחת מגיעה לגמר, אחרי אורוגוואי (1930), איטליה (1934) ו (1958).
מבין הארבע, רק שוודיה לא המשיכה לזכייה בתואר, כשהפסידה בגמר לברזיל.
עבור גרמניה המערבית הייתה זו הופעה שנייה בגמר הטורניר, לאחר הניצחון בגמר מונדיאל 1954 על .
משחק זה היה המשחק הרשמי הראשון בין נבחרות אנגליה וגרמניה המערבית, למרות שהשתיים נפגשו במספר רב של מפגשי ידידות טרם אותו טורניר.
ב-23 בפברואר 1966, כארבעה חודשים בלבד לפני המונדיאל, נפגשו אנגליה וגרמניה למשחק הכנה למונדיאל שבו ניצחו האנגלים בתוצאה 1-0. ג'ף הרסט, כובש השלושער בגמר, ערך את הופעת הבכורה הבינלאומית שלו באותו משחק.
אנגליהשלבגרמניה המערביתיריבהתוצאהשלב הבתיםיריבהתוצאה0 - 0משחק ראשון0 - 50 - 2משחק שני0 - 00 - 2משחק שלישי1 - 2טבלת בית א'טבלות סופיותטבלת בית ב'יריבהתוצאהשלבי הנוקאאוטיריבהתוצאה0 - 1רבע הגמר0 - 41 - 2חצי הגמר1 - 2
נבחרת אנגליה הוגרלה בשלב הבתים לבית א', ואיתה הוגרלו , , ו.
אנגליה פתחה את הטורניר בשוויון 0-0 מול אורוגוואי, מה שמאוחר יותר הפך אותה לראשונה בהיסטוריה שזוכה במונדיאל לאחר שלא ניצחה במשחק הפתיחה שלה בטורניר.
בהמשך גברה על מקסיקו וצרפת בתוצאה זהה, 2-0, והעפילה לרבע הגמר מהמקום הראשון בבית, מבלי שספגה כלל בשלב הבתים.
במשחק האחרון שלה בשלב הבתים נפצע חלוץ הנבחרת, ג'ימי גריבס, שנאלץ להיעדר מהמגרשים בעקבות הפציעה.
ברבע הגמר פגשה אנגליה את , וגברה עליה בזכות שער ניצחון של מחליפו של גריבס בהרכב, ג'ף הרסט, בדקה ה-78. במהלך המשחק הורחק קשר ארגנטינה, אנטוניו ראטין, בכרטיס צהוב שני, וסירב לעזוב את המגרש, עד שלווה החוצה על כוחות השיטור.
לפי השופט הגרמני, ראטין הורחק עקב דיבורים בשפה לא נאותה.
הארגנטינאים טענו לקנוניה של האנגלים והגרמנים שנועדה להדיח אותם מהטורניר, והסבירו כי ראטין הצביע על סרט הקפטן וביקש מתורגמן.
גם השער האנגלי אושר על אף טענות הארגנטינאים לנבדל.
המשחק זכה בארגנטינה לכינוי גנבת המאה (בספרדית: El Robo Del Siglo).
בחצי הגמר ניצחה אנגליה את 2-1, עם צמד של בובי צ'רלטון.
אאוזביו, מלך השערים של הטורניר, רק צימק בפנדל, ולא מנע מאנגליה העפלה ראשונה בתולדותיה לגמר הטורניר.
נבחרת גרמניה המערבית הוגרלה לבית ב', לצידן של ארגנטינה, ו.
היא פתחה עם ניצחון מרשים, 5-0 על שווייץ (צמדים להלמוט האלר ופרנץ בקנבאואר), ולאחר שוויון 0-0 עם ארגנטינה הצליחה להשלים מהפך מול ספרד כדי לנצח 2-1 ולהעפיל לרבע הגמר.
בשלב זה פגשה גרמניה את אורוגוואי, וניצחה 4-0. למרות התוצאה המוחצת, באורוגוואי הרגישו מקופחים כאשר עוד במצב של שוויון 0-0 נגע, לטענתם, שחקן גרמני בכדור בידו על קו השער, אך השופט התעלם ולא שרק לפנדל.
בנוסף, החל מהדקה ה-49, עוד במצב של 1-0, הורחקו שני שחקנים מאורוגוואי בהפרש של חמש דקות זה מזה.
רק בשלב זה הצליחו הגרמנים להוסיף עוד שלושה שערים.
בחצי הגמר פגשה גרמניה את , והשלימה חצי גמר עם ארבע נבחרות מאירופה.
האלר ובקנבאואר, מהכובשים המצטיינים בטורניר, כבשו בניצחונה של גרמניה 2-1, שהעפילה לגמר המונדיאל השני בתולדותיה.
גוטפריד דיינסט משווייץ נבחר לשופט המשחק.
עוזרי השופט, טופיק בחראמוב מברית המועצות וקרול גלבה הצ'כוסלובקי, נבחרו לשמש כקוונים במשחק.
דיינסט נחשב בתקופה זו לשופט הטוב בעולם.
טרם הטורניר הוא שפט פעמיים בגמר גביע אירופה לאלופות, ושפט בגמר יורו 1968 שנתיים לאחריו.
הוא היה לשופט השווייצרי הראשון, והיחיד עד כה, בהיסטוריה של גמר המונדיאל.
במהלך הטורניר דיינסט שפט במשחק נוסף, בניצחונה של 2-0 על בשלב הבתים.
בחראמוב שפט בניצחונה של 2-1 על בשלב הבתים.
גלבה שפט בניצחונה של 2-1 על בשלב הבתים.
אל משחק הגמר הגיעה אנגליה, עם מאמנה אלף ראמזי וקפטן הנבחרת בובי מור, ללא החלוץ הפצוע ג'ימי גריבס.
גריבס, שפתח בשלושת משחקי הנבחרת בשלב הבתים, נפצע במשחק השלישי אך היה כשיר למשחק הגמר.
ראמזי החליט לכלול בהרכב את ג'ף הרסט, שהחליף את גריבס בהצלחה בשני משחקים ואף כבש את שער הניצחון ברבע הגמר.
מהנגד השני הופיעה גרמניה המערבית, עם מאמנה הלמוט שן והקפטן אובה זילר.
כבר בדקה ה-12 נכבש השער הראשון במשחק.
הלמוט האלר, מלך שערי גרמניה בטורניר, כבש את שערו השישי בטורניר לאחר שקיבל כדור מזיגפריד הלד בתוך הרחבה, הסתובב ובעט כדור קופץ ונמוך לפינה.
שש דקות אחר כך, אנגליה, שחיפשה את השוויון, הצליחה למצוא את השער.
בובי מור הגביה כדור לרחבה, שם חיכו לו רוג'ר האנט וג'ף הרסט.
לבסוף הרסט, חלוצה של ווסטהאם יונייטד, הגיע לנגיחה וקבע שוויון 1-1, תוצאת הסיום של המחצית הראשונה.
בדקה ה-78 השלימה אנגליה את המהפך.
הורסט דיטר הוטגס גלש לכדור עומק בתוך הרחבה הגרמנית אך כשל בהרחקה.
מרטין פיטרס ניצל זאת ובעט מקרוב בנגיעה אחת כדור שהכניע את השוער הגרמני האנס טילקובסקי וקבע 2-1 לאנגליה.
דקה בלבד לסיום המועד החוקי של המשחק, ניסיון בעיטה שנהדף על ידי הגנת אנגליה הגיע לוולפגנג ובר, שמקרוב הכניע את גורדון בנקס וקבע שוויון.
עם פתיחת ההארכה, החלה אנגליה במשחק לחץ על מנת להשיג הכרעה.
חמש דקות בתוך ההארכה מצא בובי צ'רלטון את העמוד בבעיטה מרחוק.
בדקה ה-101 נכבש "שער ומבלי", אחד השערים השנויים ביותר במחלוקת בהיסטוריה של גביע העולם.
ג'ף הרסט קיבל כדור בתוך הרחבה, ותוך כדי סיבוב בעט כדור שפגע במשקוף השער, ירד על קו השער והורחק על ידי ההגנה.
השופט דיינסט לא ראה את המתרחש, ובהתייעצות עם הקוון בחראמוב, שהתבצע בעזרת מחוות ידיים עקב החוסר בשפה משותפת בצוות השיפוט, הבהיר הקוון לשופט כי הוא ראה את הכדור עובר את הקו במלוא היקפו.
השופט אישר את השער, ואנגליה השיגה את היתרון, 3-2. בדקה האחרונה של המשחק, בזמן ששחקני גרמניה עולים כולם לעזרת ההתקפה בחיפוש אחר השוויון, ובעוד מספר אוהדי אנגליה פורצים למגרש, מצא בובי מור את ג'ף הרסט בכדור ארוך.
הרסט התקדם ובעט כדור גבוה שהכניע את השוער, וקבע את תוצאת המשחק, 4-2 לאנגליה, אלופת העולם לראשונה בתולדותיה.
קוונים: טופיק בחראמוב, קרול גלבה
אחת מהתמונות הזכורות מחגיגות הניצחון האנגלי באצטדיון ומבלי לאחר המשחק, הייתה זו של הקפטן בובי מור, שמניף את גביע ז'יל רימה בעוד הוא מונף על כתפיהם של ג'ף הרסט וריי וילסון, ולצידם מרטין פיטרס.
לכבודו של מור ושאר שחקני וסטהאם יונייטד שהיו מעורבים בזכייה, הוחלט להקים פסל בדמות התמונה המפורסמת.
ב-28 באפריל 2003 נחשף הפסל על ידי הנסיך אנדרו, דוכס יורק, בסמוך לאצטדיון הבית של ווסטהאם, בוליין גראונד.
הפסל עשוי ברונזה וגובהו כ-4.9 מטר, וזכה לשם האלופים .
השפעתו התרבותית של משחק הגמר על אנגליה וגרמניה הייתה רבה.
נכון לינואר 2012, משחק הגמר היה למשדר הנצפה ביותר בהיסטוריה של הטלוויזיה הבריטית עם כ-32.3 מיליוני צופים.
הניצחון במשחק היה המאורע המשמעותי הראשון ביריבות הספורטיבית המרה בין הנבחרות, ואף היווה את הבסיס לשיר אוהדים מפורסם של נבחרת אנגליה: "שתי מלחמות עולם, גביע עולמי אחד", כאזכור לניצחונה של אנגליה גם במלחמת העולם הראשונה והשנייה.
בנוסף, שערו השנוי במחלוקת של ג'ף הרסט, שרבים מאמינים, ואף נעזרו במחקרים שונים, שלא עבר את הקו במלוא היקפו, זכה לאזכורים שונים:
בגרמניה, שער שנכבש תוך פגיעה במשקוף וירידה עד קו השער זוכה לכינוי שער ומבלי , עקב אופיו השנוי במחלוקת.
בפרסומת לחברת אדידס משנת 2006, הקשר האנגלי פרנק למפארד בועט לשערו של השוער הגרמני אוליבר קאן, בשחזור האירוע ממשחק הגמר.
קריאתו של השדר האנגלי קנת' וולסטרהום, שקרא "It's a Goal" ("זהו שער") לאחר הבעיטה של הרסט, בצירוף הצליל של זכוכית מתנפצת, מופיעה בגרסה מוקדמת של השיר "Glass Onion" של להקת הביטלס, שראתה אור באלבום Anthology 3.
בפרסומת לחטיף השוקולד "קיט קאט", שהייתה פארודיה לאירוע השער של הרסט, נראה כיבוש השער כשבאותו הזמן שופט הקו עסוק בלאכול קיט קאט במקום לצפות במתרחש במגרש.
כשהוא מבין שייתכן ונכבש שער, הוא ממהר להכניס את כל החטיף לפיו ולסמן לשער.
בשנת 1993 הלך לעולמו טופיק בחראמוב.
השופט מברית המועצות, שמוצאו באזרבייג'ן וזכה לכינוי "הקוון הרוסי" אצל אוהדי אנגליה, התפרסם בעקבות אישור השער השנוי במחלוקת.
בבאקו בירת אזרבייג'ן הוחלט לקרוא לאצטדיון הלאומי בעיר על שמו.
באוקטובר 2004 הגיעה נבחרת אנגליה למשחק באצטדיון במסגרת מוקדמות מונדיאל 2006. אוהדי אנגליה שהגיעו למשחק ביקשו להגיע לקברו של השופט ולהניח פרחים.
לפני המשחק התקיים טקס לזכרו, בו השתתפו בין היתר כובש השער ג'ף הרסט, נשיא פיפ"א ספ בלאטר ונשיא אופ"א מישל פלאטיני.
בכל טורנירי המונדיאל שבין מונדיאל 1930 ומונדיאל 1974, חולקו מדליות המנצחים רק ל-11 השחקנים שנכחו על המגרש בסיום המשחק.
בצעד של פיפ"א הוחלט לחלק את המדליות לכל הסגלים ואנשי הצוות הנוספים שהיו בין המנצחים במונדיאלים המדוברים.
ב-10 ביוני 2009, בטקס שנערך ברחוב דאונינג 10, העניק ראש ממשלת בריטניה דאז, גורדון בראון, את מדליות הניצחון לחברי הסגל האנגלי המנצח.
שער הרפאים המפורסם של הרסט השתחזר, אך הפעם ללא אישורו של השופט, כששתי הנבחרות התמודדו בשמינית גמר מונדיאל 2010 בדרום אפריקה.
בדקה ה-39, במצב של 2-1 לגרמניה ושתי דקות לאחר שערה של אנגליה, בעט פרנק למפארד כדור למשקוף השער של מנואל נוייר.
על אף שהכדור עבר בבירור את קו השער, והתוצאה הייתה אמורה להיות שוויון 2-2, השופט לא אישר את השער, וגרמניה המשיכה לניצחון 4-1, עם שני שערים נוספים במחצית השנייה.
אצל הגרמנים אירוע זה היווה למעין תיקון או נקמה באנגלים על אותו השער של ג'ף הרסט.
אירוע זה היה בין הגורמים המרכזיים שבגללם הוחלט לאשר את השימוש בטכנולוגיית קו השער.
גמר מונדיאל 2010 התקיים בסוקר סיטי, יוהנסבורג, דרום אפריקה ב-11 ביולי 2010, ובו נקבע שאלופת העולם לשנת 2010 היא נבחרת ספרד, שניצחה את נבחרת הולנד, בתוצאה בהארכה.
הייתה זו הזכייה הראשונה בתולדות ספרד בגביע העולם.
שופט המשחק, הווארד וב האנגלי, שלף כמות גבוהה של כרטיסים לשחקני שתי הנבחרות, ושבר את שיא כמות הכרטיסים בגמר מונדיאל.
בסך הכל שלף וב 14 כרטיסים צהובים, אחד מהם היה הכרטיס הצהוב השני לג'ון הייטינחה, שהורחק בכרטיס אדום בתוך ההארכה.
שער הניצחון הספרדי נכבש על ידי השחקן המצטיין אנדרס אינייסטה, ארבע דקות לסיום ההארכה.
בפעם הראשונה בהיסטוריה נערך מפגש גמר מונדיאל ללא אחת מנבחרות , , ו.
בפעם השישית בהיסטוריה, ולראשונה מאז גמר מונדיאל 1978 בו פגשה הולנד את ארגנטינה, נערך גמר מונדיאל בין שתי נבחרות שמעולם לא זכו בתואר.
זכייתה הראשונה של ספרד הפכה אותה לנבחרת השמינית בהיסטוריה שזוכה בתואר, ובפעם הראשונה מאז במונדיאל 1998, זכתה בטורניר נבחרת שלא זכתה בו בעבר.
כמו כן היא הייתה לנבחרת האירופית הראשונה בהיסטוריה שזוכה בתואר מחוץ ליבשת אירופה, והראשונה מאז ברזיל ב-1958 שזוכה בתואר הראשון שלה במונדיאל שלא נערך על אדמתה.
ספרד מעולם לא העפילה קודם לכן לגמר המונדיאל, ובטורניר זה היא הייתה לנבחרת ה-12 בהיסטוריה שמשתתפת במשחק גמר.
הישג השיא הקודם שלה היה המקום הרביעי במונדיאל 1950. לנבחרת הולנד הייתה זו הופעה שלישית בגמר הטורניר, לאחר שרשמה שני הפסדים רצופים ל ב-1974 ולארגנטינה ב-1978. הפסדה השלישי של הולנד הפך אותה לנבחרת עם הכי הרבה הופעות בגמר שלא זכתה בתואר.
גרמניה מובילה את טבלת ההפסדים בגמר, עם ארבעה.
נבחרות ספרד והולנד לא נפגשו מעולם בטורניר מונדיאל או יורו.
הן נפגשו במסגרות שונות תשע פעמים בעבר, הראשונה שבהן באולימפיאדת אנטוורפן (1920).
המאזן בין הנבחרות טרם הגמר עמד על ארבעה ניצחונות לכל אחת, ותוצאת תיקו אחת.
ספרד והולנד התמודדו בשלבי מוקדמות המונדיאל והשיגו מאזן מושלם, ספרד עם עשרה ניצחונות בעשרה משחקים והולנד עם שמונה ניצחונות בשמונה משחקים.
ספרד הגיעה לטורניר כאלופת אירופה, לאחר שזכתה בטורניר יורו 2008.
32 הנבחרות בטורניר הוגרלו לשמונה בתים בני ארבע קבוצות כל אחד.
שתי הקבוצות שסיימו בראש כל בית עולות לשלב שמינית הגמר, והמשך הטורניר התבצע בשיטת נוקאאוט במשחק אחד.
ספרדשלבהולנדיריבהתוצאהשלב הבתיםיריבהתוצאה1 - 0משחק ראשון0 - 20 - 2משחק שני0 - 11 - 2משחק שלישי1 - 2טבלת בית ח'טבלות סופיותטבלת בית ה'יריבהתוצאהשלבי הנוקאאוטיריבהתוצאה0 - 1שמינית הגמר1 - 20 - 1רבע הגמר1 - 20 - 1חצי הגמר2 - 3
נבחרת ספרד הוגרלה בשלב הבתים לבית ח', לצד , ו.
היה זה הבית היחיד בטורניר שלא שיחקה בו אף נבחרת ששיחקה בגמר מונדיאל.
ספרד, שהגיעה עם רצף של 35 משחקים ללא הפסד, רשמה הפסד מפתיע כבר במשחק הראשון מול שווייץ.
היא הצליחה להתגבר על ההפסד עם ניצחונות על הונדורס (2-0) וצ'ילה (2-1) ובכך להבטיח את ראשות הבית בזכות פער שערים עדיף על זה של צ'ילה.
דויד וייה כבש שלושה מארבעת שעריה של ספרד בשלב זה.
בשלב שמינית הגמר פגשה ספרד את שכנתה בחצי האי האיברי, .
בדקה ה-63 הצליח דויד וייה לכבוש את שערו הרביעי בטורניר ולהכריע את המשחק, וספרד התקדמה לרבע הגמר, שם פגשה את , שהגיעה לשלב זה לראשונה בהיסטוריה שלה.
כמו בשלב הקודם, גם הפעם דויד וייה כבש את השער היחיד במשחק, שבע דקות לסיום.
היה זה שערו החמישי והאחרון של וייה בטורניר, והוא סיים כמלך השערים של הטורניר במשותף.
בחצי הגמר ספרד פגשה את , בשחזור של גמר היורו שנערך שנתיים קודם לכן.
בלם נבחרת ספרד, קרלס פויול, נגח פנימה מהגבהת הקרן של צ'אבי וקבע את תוצאת המשחק, 1-0 לספרד.
ספרד ניצחה בכל שלבי הנוקאאוט בתוצאה זהה של 1-0 והעפילה לגמר הטורניר לראשונה בתולדותיה.
נבחרת הולנד הוגרלה בשלב הבתים לבית ה', לצד , ו.
הולנד נחלה הצלחה כשסיימה ראשונה בבית, עם מאזן מושלם של שלושה ניצחונות.
לאחר שגברה 2-0 על דנמרק ו-1-0 על יפן, הבטיחה הולנד מעשית את העפלתה לשמינית הגמר.
למרות זאת, המשיכה הולנד וניצחה גם במשחק השלישי, 2-1 מול קמרון, והעפילה לשמינית הגמר מראשות הבית.
בשלב זה פגשה הולנד את .
שער של אריין רובן במחצית הראשונה ושל וסלי סניידר שש דקות לסיום הבטיחו ניצחון להולנד, שספגה בתוספת הזמן בפנדל והתקדמה לרבע הגמר עם ניצחון 2-1. בשלב זה פגשה הולנד בשיאנית הזכיות במונדיאל, .
המשחק נפתח רע מבחינתה של הולנד, שספגה בדקה ה-10 מרגליו של רוביניו, אמנם צמד של סניידר בתוך המחצית השנייה, בדקות ה-53 וה-68, הביאו למהפך.
פליפה מלו הבריזלאי הורחק חמש דקות לאחר שער היתרון ההולנדי, מה שהקל על הולנד לשמור על יתרונה עד לסיום.
לאחר המשחק סיים מאמן ברזיל, דונגה, את תפקידו בנבחרת.
בשלב חצי הגמר פגשה הולנד את .
הולנד עלתה ראשונה ליתרון, אך המחצית הסתיימה בשוויון 1-1. במחצית השנייה הולנד עלתה ליתרון, כשסניידר קבע 2-1 בדקה ה-70, ורובן כבש שלוש דקות אחריו כדי לקבוע 3-1. אורוגוואי הצליחה לחזור למשחק בתוך תוספת הזמן, אך לבסוף נכנעה 3-2, והולנד חזרה לגמר הטורניר לראשונה מזה 32 שנים.
הכדור למשחק הגמר נחשף ב-20 באפריל 2010, ונקרא "ג'ובולני" (Jo'bulani).
השם הוא שילוב בין "ג'אבולאני", כדור המשחק של הטורניר, לשמה של העיר המארחת, יוהנסבורג, המכונה בקיצור "ג'ובורג" (Jo'Burg).
הכדור אינו שונה בתכונותיו מהג'אבולאני, אך עיצובו, הייחודי למשחק הגמר, שולב בצבע הזהב, כצבעי הגביע העולמי.
כמו כן, אחד מכינוייה של העיר המארחת הוא "עיר הזהב", מה שהוסיף לרעיון העיצובי של הכדור.
הייתה זו הפעם השנייה ברציפות בה כדור הגמר שונה מהכדור בו נעשה שימוש במהלך הטורניר.
ב-8 ביולי 2010, שלושה ימים לפני משחק הגמר, הודיעה פיפ"א כי הווארד וב, בן 38 מאנגליה ושוטר במקצועו, נבחר לשופט המשחק.
עוזרי השופט, דארן קן ומייקל מולארקי, גם הם מאנגליה, נבחרו לשמש כקוונים במשחק.
יואיצ'י נישימורה היפני שימש כשופט רביעי.
שלישיית השופטים האנגלית ניהלה גם את גמר ליגת האלופות 2010, כחודשיים לפני גמר המונדיאל.
וב היה השופט האנגלי הרביעי בהיסטוריה של גמר המונדיאל, יותר מכל מדינה אחרת, והראשון מאז גמר מונדיאל 1974, שגם בו נחלה הולנד הפסד.
במהלך הטורניר, וב וצוות הקוונים שפטו יחד בשלושה משחקים נוספים.
הוא שפט שני משחקים בשלב הבתים, בהפסדה של ספרד ובניצחונה של על , ואת משחק שמינית הגמר בו הדיחה את .
מספר אורחים כבוד הגיעו לסוקר סיטי לצפות במשחק גמר המונדיאל.